62023CO0523_INF
Определение на заместник-председателя на Съда от 7 декември 2023 г. — Biocom California/Комисия и Illumina
(Дело C‑523/23 P(I)
„Обжалване — Встъпване — Конкуренция — Концентрации — Пазар на фармацевтичната промишленост — Решение, с което концентрацията се обявява за несъвместима с вътрешния пазар и функционирането на Споразумението за Европейското икономическо пространство — Жалба за отмяна — Сдружение на предприятия с дейност в съответния сектор с цел защита на интересите на членовете му — Интерес от изхода на делото“
1.
Съдебно производство — Встъпване — Условия за допустимост — Интерес от изхода на делото — Понятие — Изискване за пряк и настоящ интерес — Спор относно законосъобразността на решение на Комисията в областта на концентрациите — Пряк и настоящ интерес на сдружение на предприятия с дейност в съответния сектор
(член 40, втора алинея от Статута на Съда)
(вж. т. 38—42 и 62—68)
2.
Обжалване — Основания — Непълнота на мотивите — Подразбиращи се мотиви на Общия съд — Допустимост — Условия
(член 256 ДФЕС; член 36 и член 53, първа алинея от Статута на Съда)
(вж. т. 48—53)
Диспозитив
1)
Отменя определение на Общия съд на Европейския съюз от 19 юли 2023 г., Illumina/Комисия (T‑709/22, EU:T:2023:416).
2)
Допуска Biocom California да встъпи по дело T‑709/22 в подкрепа на исканията на Illumina Inc.
3)
Осъжда Европейската комисия да понесе, наред с направените от нея съдебни разноски, и тези на Biocom California във връзка с настоящото производство по обжалване.
4)
Illumina Inc. понася направените от него съдебни разноски във връзка с настоящото производство по обжалване.
5)
Не се произнася по съдебните разноски във връзка с молбата за встъпване на Biocom California.